นายกรัฐมนตรี ห่วงใยสุขภาพประชาชนและปัญหาจราจรช่วงหน้าฝน สั่งเร่งแก้ไขลดความเดือดร้อน
นายกรัฐมนตรี ห่วงใยสุขภาพประชาชนและปัญหาจราจรช่วงหน้าฝน สั่งเร่งแก้ไขลดความเดือดร้อนพลโท วีรชน สุคนธปฏิภาค รองโฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี ห่วงใยสุขภาพประชาชนในช่วงฤดูฝนโดยขอให้ทุกคนดูแลรักษาสุขภาพร่างกายของตนเองให้แข็งแรง ส่วนสถานพยาบาลของรัฐพร้อมให้บริการผู้ป่วยอย่างเต็มที่ นอกจากนี้ ยังได้สั่งการให้ กทม. และหน่วยงานที่เกี่ยวข้องใช้มาตรการแก้ไขปัญหาจราจรติดขัด โดยเฉพาะการเร่งระบายน้ำในช่วงที่ฝนตก ส่วนผู้ขับขี่รถต้องเคารพกฎจราจรและมีน้ำใจต่อกัน สำหรับจังหวัดอื่นขอให้สำรวจและจัดการกับเส้นทางระบายน้ำ เพื่อป้องกันปัญหาน้ำท่วมขังด้วยด้านราคาสินค้าเกษตร นายกรัฐมนตรีได้ติดตามอย่างต่อเนื่อง เพราะเกี่ยวข้องกับชีวิตความเป็นอยู่ของเกษตรกรโดยตรง ล่าสุดราคาปาล์มน้ำมันและยางพาราปรับตัวดีขึ้น โดยผลปาล์มทะลายราคาอยู่ที่ 3.05 บาท/กก. เนื่องจากมาตรการเร่งระบายปริมาณปาล์มในสต็อกของรัฐและราคาน้ำมันปาล์มดิบสูงขึ้น ส่วนยางแผ่นรมควัน ชั้น 3 ราคาอยู่ที่ 57.70 บาท/กก. ตามแนวทางแก้ไขปัญหาของรัฐบาล ซึ่งจะดำเนินการอย่างต่อเนื่อง เพื่อบรรเทาความเดือดร้อนของเกษตรกร#ห่วงใย #น้ำท่วม #สำนักข่าว #กรมประชาสัมพันธ์